630.000

Lescha davart la protecziun da la populaziun en il chantun Grischun (lescha davart la protecziun da la populaziun, LPPC)

dals 17-06-2015 (versiun dals 01-01-2016)

Il cussegl grond dal chantun Grischun1),

sa basond sin la lescha federala davart la protecziun da la populaziun e la protecziun civila2) sco er sin l'art. 79 da la constituziun chantunala3), suenter avair gì invista da la missiva da la regenza dals 17 da favrer 20154),

concluda:

1. En general

Intent da la protecziun da la populaziun

Art.  1 1 La protecziun da la populaziun ha l'intent da proteger la populaziun e sia basa da viver en situaziuns spezialas ed extraordinarias, e quai cun:

a)

b)

c)

2 La   protecziun   da   la   populaziun   gida   a   limitar   donns   en   cas   d'eveniments   ed   a dumagnar ils donns suenter in eveniment.

planisar, preparar sco er realisar mesiras da protecziun e d'agid;

garantir l'abilitad directiva civila;

proteger, salvar ed assister en cas d'eveniments.

1) PCG 2014/2015, 866 2) CS 520.1 3) DG 110.100 4) pagina 731 * tabellas da las modificaziuns a la fin dal relasch

1

630.000

Object da la lescha

Art.  2 1 La lescha regla:

a)

las   cumpetenzas   e   las   incumbensas   da   las   vischnancas,   dal   chantun   e   da singuls   partenaris   da   la   protecziun   da   la   populaziun   per   prevegnir   e   per dumagnar situaziuns spezialas ed extraordinarias;

la finanziaziun da las expensas correspundentas.

b)

2 Sche la lescha na cuntegna betg ina regulaziun, sa drizzan las cumpetenzas e las incumbensas tenor la legislaziun che vala per situaziuns normalas.

Partenaris da la protecziun da la populaziun

Art.  3 1 La protecziun da la populaziun vegn garantida da differents partenaris en in sistem da cooperaziun.

2 Ils partenaris da la protecziun da la populaziun èn en spezial:

a)

b)

c)

la polizia;

ils pumpiers communals sco er ils pumpiers da basa e da manaschi;

ils ospitals e las clinicas, las chasas da persunas attempadas e da tgira, las organisaziuns da salvament, ils servetschs da la tgira ed assistenza a chasa sco er las persunas che lavuran en professiuns da sanadad;

manaschis tecnics e forestals, gestiunaris d'implants per il provediment cun energia e cun aua, gestiunaris da sereneras e da stabiliments per la dismessa da ruments, gestiunaris d'implants da telematica, interpresas da transport publicas u concessiunadas, servetschs per il mantegniment da las vias;

la protecziun civila chantunala;

uffizis chantunals ed instituts autonoms da dretg public cun incumbensas da la protecziun da la populaziun.

d)

e)

f)

Noziuns

Art.  4 1 Situaziun normala: En la situaziun normala bastan ils andaments ed ils meds d'agid ordinaris per dumagnar las incumbensas da las vischnancas.

2 Situaziun speziala: En la situaziun speziala na pon singulas incumbensas da las vischnancas u dal chantun betg pli  vegnir ademplidas cun ils meds d'agid da la situaziun normala.

3 Situaziun extraordinaria: Ina situaziun è extraordinaria, sch'ils meds d'agid da la situaziun normala u speziala na bastan betg en numerus secturs per ademplir las incumbensas da las vischnancas e dal chantun u sch'in grond dumber da persunas è pertutgà dal cas da donn.

2

630.000

2. Stabs directivs

Stab directiv communal

Art.  5 1 Per dumagnar situaziuns spezialas ed extraordinarias nomineschan las vischnancas in stab directiv.

2 Ellas   circumscrivan   las   incumbensas   e   las   cumpetenzas   dal   stab   directiv   en   in carnet   d'obligaziuns   e   procuran   per   la   scolaziun   da   las   commembras   e   dals commembers dal stab directiv communal.

3 Las commembras ed ils commembers dal stab directiv communal èn obligads da sa participar   a   las   scolaziuns   ed   a   las   furmaziuns   supplementaras   che   vegnan purschidas dal chantun per stabs directivs.

4 Il chantun po fixar la cumposiziun professiunala dal stab directiv communal.

Stab directiv chantunal

Art.  6 1 Per dumagnar situaziuns extraordinarias nominescha la regenza in stab directiv.

2 En la fasa acuta e da restabiliment da situaziuns extraordinarias ha il stab directiv chantunal la direcziun generala da l'acziun.

3 La regenza po:

a)

surdar   la   direcziun   generala   da   l'acziun   durant   la   fasa   acuta   er   en   cas d'eveniments spezials al stab directiv chantunal;

surdar da dumagnar eveniments interchantunals ad in auter chantun cun ses consentiment.

b)

4 Il stab directiv chantunal vegn manà sco suonda:

a)

en   la   prevenziun:   tras   l'uffizi   ch'è   cumpetent   per   la   protecziun   da   la populaziun;

en la fasa acuta: tras la polizia chantunala;

en la fasa da restabiliment: tras l'uffizi ch'è cumpetent per la protecziun da la populaziun.

b)

c)

3. Prevenziun per situaziuns spezialas ed extraordinarias

Vischnancas

Art.  7 1 Las   vischnancas   èn   cumpetentas   per   la   prevenziun   da   situaziuns   spezialas   ed extraordinarias sin lur territori communal.

2 Ellas han en spezial las suandantas incumbensas e cumpetenzas:

a)

analisar ils privels che pon capitar sin il territori communal u che pon avair consequenzas per il territori communal;

realisar respectivamain promover il basegn d'agir, che vegn eruì sin basa da l'analisa da las periclitaziuns, en collavuraziun cun las vischnancas vischinas e cun ils gestiunaris da las funtaunas dals privels;

b)

3

630.000

c)

garantir il funcziunament dal dumber dals apparats da communicaziun ch'il chantun   prescriva   sco   er   la   cumpetenza   da   las   funcziunarias   e   dals funcziunaris communals da far diever da quels;

alarmar la populaziun e relaschar instrucziuns da cumportament.

d)

3 L'analisa da las periclitaziuns sto vegnir suttamessa al chantun per laschar prender enconuschientscha. Ella sto vegnir adattada periodicamain a las relaziuns actualas.

4 Il chantun po obligar las vischnancas d'ademplir cuminaivlamain incumbensas da la protecziun da la populaziun, sche quai è necessari per motivs da l'efficacitad e per motivs economics.

Chantun

Art.  8 1 Il chantun ha las suandantas incumbensas e cumpetenzas:

a)

b)

analisar ils privels d'impurtanza considerabla per il chantun;

realisar il basegn d'agir chantunal ch'è vegnì eruì sin basa da l'analisa da las periclitaziuns;

construir, manar e mantegnair indrizs per ils organs directivs chantunals;

avertir las vischnancas en cas d'indizis da privels, che pon avair – tenor il giudicament   dal   post   spezialisà   cumpetent   –   effects   pli   gronds   per   l'entir territori chantunal u per parts da quel;

alarmar  la  populaziun  en  cas  da  privels  acuts,  en  ils  quals  ch'i   sto  vegnir quintà – tenor il giudicament dal post spezialisà cumpetent – cun effects pli gronds  per  l'entir  territori   chantunal  u  per  parts  da  quel,  sco  er  consegnar recumandaziuns davart il cumportament en cas che l'eveniment capita;

metter a disposiziun l'infrastructura tecnica ch'il chantun dovra per avertir las vischnancas;

fixar ils lieus, nua che las vischnancas ston installar ils indrizs per alarmar la populaziun;

procurar per e mantegnair ils meds ch'èn necessaris per la communicaziun cun ils partenaris da la protecziun da la populaziun;

fixar il dumber d'apparats da communicaziun che las vischnancas ston avair a disposiziun;

procurar per e mantegnair meds materials per sustegnair ils partenaris da la protecziun da la populaziun;

cussegliar   las   vischnancas   en   dumondas   da   la   prevenziun   da   situaziuns spezialas ed extraordinarias;

elavurar la basa per garantir l'activitad administrativa sco er la segirezza e l'urden en cas d'ina situaziun extraordinaria;

elavurar la basa per segirar ils secturs ch'èn impurtants per il provediment da la populaziun sco l'alimentaziun da basa, aua, energia, daners, traffic public e telematica en cas d'ina situaziun extraordinaria;

scolar e perfecziunar las commembras ed ils commembers dals stabs directivs da las vischnancas e dal chantun;

organisar   periodicamain   exercizis   per   scolar   la   collavuraziun   tranter   ils partenaris da la protecziun da la populaziun;

c)

d)

e)

f)

g)

h)

i)

k)

l)

m)

n)

o)

p)

4

630.000

far cunvegnas cun chantuns vischins e cun l'exteriur vischin.

q)

2 L'analisa da las periclitaziuns sto vegnir adattada periodicamain a las relaziuns actualas.

Art.  9

Partenaris da la protecziun da la populaziun 1. en general

1 En lur champs da cumpetenza ston ils partenaris da la protecziun da la populaziun far preparativas per dumagnar situaziuns spezialas ed extraordinarias.

2 Els ston coordinar in cun l'auter l'acquisiziun da meds materials per la protecziun da la populaziun e cooperar uschenavant sco pussaivel tar l'acquisiziun.

2. ospitals, clinicas e professiuns da sanadad

Art.  10 1 Ils ospitals publics ston preparar e tgirar organisaziuns d'urgenza per dar dumogn a situaziuns spezialas ed extraordinarias.

2 Il chantun è autorisà d'examinar l'organisaziun d'urgenza dals ospitals publics. Sche quella n'è betg suffizienta po il chantun ordinar cumplettaziuns correspundentas.

3 Ils ospitals che disponan d'in indriz da protecziun dal servetsch da sanadad ston garantir ses funcziunament tenor las prescripziuns dal chantun.

4 Ils ospitals, las clinicas, las apotecras ed ils apotechers, las medias ed ils medis sco er las veterinarias ed ils veterinaris pon:

a)

vegnir obligads da magasinar e d'administrar ils medicaments ed ils products medicinals   che   vegnan   attribuids   u   acquistads   da   la   confederaziun   e   dal chantun;

vegnir   obligads   en   situaziuns   extraordinarias   che   sa   mussan   d'acquistar   e d'administrar avunda reservas dals medicaments e dals products medicinals che la confederaziun ed il chantun inditgeschan.

b)

4. Dar dumogn a situaziuns spezialas

Art.  11

Incumbensas e cumpetenzas 1. vischnancas

1 Las   vischnancas   èn   cumpetentas   per   dar   dumogn   a   situaziuns   spezialas   sin   lur territori communal.

2 En situaziuns spezialas han las vischnancas cunzunt las suandantas incumbensas e cumpetenzas:

a)

b)

c)

convocar immediatamain il stab directiv communal;

giuditgar la situaziun;

ordinar e realisar mesiras per proteger, per salvar e per tgirar la populaziun ch'èn adattadas a l'eveniment;

far   e   segirar   las   colliaziuns   da   communicaziun   cun   ils   partenaris   da   la protecziun da la populaziun e cun il stab directiv chantunal;

d)

5

630.000

e)

organisar il provediment da la populaziun cun alimentaziun da basa, cun aua e cun energia;

organisar mesiras per restabilir la situaziun normala.

f)

3 Ellas gidan ina l'autra en situaziuns spezialas e sustegnan ina l'autra.

4 Sch'ils agens meds d'agid e quels da las vischnancas vischinas na bastan betg, pon ellas dumandar il chantun per ulteriurs meds d'agid.

5 Ellas mettan a disposiziun gratuitamain al chantun ils locals, ils edifizis u ils bains immobigliars ch'èn necessaris per applitgar ils meds d'agid dumandads.

2. chantun

Art.  12 1 En situaziuns spezialas ha il chantun las suandantas incumbensas e cumpetenzas:

a)

far   e   segirar   las   colliaziuns   da   communicaziun   cun   ils   partenaris   da   la protecziun da la populaziun e cun ils stabs directivs communals;

giuditgar la situaziun sin plaun intercommunal;

infurmar las vischnancas e la publicitad;

cussegliar las suprastanzas communalas ed ils stabs directivs communals;

sustegnair las vischnancas sin lur dumonda cun sias forzas directivas e sias forzas d'acziun;

attribuir e manar ils agens meds d'agid e las atgnas forzas auxiliaras sco er ils meds d'agid e las forzas auxiliaras ch'èn vegnids offrids da partenaris da la protecziun   da   la   populaziun   e   da   terzas   persunas   al   chantun,   resguardond l'intensitad dal donn e la capacitad finanziala da las vischnancas pertutgadas;

diriger   e   coordinar   ils   meds   d'agid   dals   partenaris   da   la   protecziun   da   la populaziun   e   da   terzas   persunas   ch'èn   vegnids   offrids   directamain   a   las vischnancas;

inoltrar   dumondas   per   agid   tar   auters   chantuns,   tar   la   confederaziun   u   tar l'exteriur vischin.

b)

c)

d)

e)

f)

g)

h)

2 La regenza è cumpetenta da designar ina situaziun sco speziala en il senn da questa disposiziun e da declerar la situaziun speziala sco terminada.

3 Ella   po   metter   a   disposiziun   a   las   vischnancas,   ad   auters   chantuns,   a   la confederaziun   u   a   l'exteriur   vischin   meds   d'agid   chantunals   per   dumagnar eveniments spezials.

3. polizia

Art.  13 1 La polizia chantunala prenda u promova mesiras da protecziun e da salvament immediatas e dirigia l'acziun fin ch'il stab directiv communal è entrà en acziun.

2 Ella po permetter a las vischnancas, che disponan d'ina organisaziun da la polizia correspundenta, che lur polizia dirigia las acziuns tenor l'alinea 1.

6

630.000

4. manaschis tecnics

Art.  14 1 Sin dumonda da las vischnancas pon ils gestiunaris d'implants per il provediment cun energia e cun aua vegnir obligads da la regenza:

a)

da reparar immediatamain ils indrizs ed ils stabiliments che vegnan duvrads per il provediment da la populaziun;

da manar l'electricitad, il gas, la chalur e l'aua per in pretsch adequat als lieus ch'èn vegnids fixads da las vischnancas.

b)

2 Sin dumonda da las vischnancas pon ils gestiunaris d'implants per il provediment cun aua vegnir obligads da la regenza da reducir u d'interrumper la deflussiun d'aua per diminuir il donn.

3 Sin dumonda da las vischnancas pon ils gestiunaris da sereneras e da stabiliments per la dismessa da ruments vegnir obligads da la regenza:

a)

b)

da dismetter ils ruments e l'aua persa per in pretsch adequat;

da reparar immediatamain ils stabiliments ch'èn necessaris per dismetter ils ruments e l'aua persa da la populaziun.

4 Sin dumonda da las vischnancas pon ils gestiunaris d'indrizs dal traffic e d'implants da telematica vegnir obligads da la regenza da reparar immediatamain ils indrizs ed ils stabiliments che vegnan duvrads per il provediment da la populaziun.

5 La premissa per l'obligaziun tenor ils alineas 1 fin 4 è:

a)

ch'i na stettian a disposiziun nagins auters meds d'agid per eliminar u per diminuir il donn;

che l'obligaziun saja tecnicamain realisabla ed economicamain giustifitgabla.

b)

5. Dar dumogn a situaziuns extraordinarias

Art.  15

Incumbensas e cumpetenzas 1. vischnancas

1 En   situaziuns   extraordinarias   han   las   vischnancas   las   medemas   incumbensas   e cumpetenzas sco en situaziuns spezialas.

2 Ellas mettan a disposiziun gratuitamain al chantun ils locals, ils edifizis ed ils bains immobigliars ch'èn necessaris per ils meds d'agid e per las forzas auxiliaras ch'èn vegnids impundids en situaziuns extraordinarias.

2. chantun

Art.  16 1 En   situaziuns   extraordinarias   ha   il   chantun   ultra   da   las   incumbensas   e   da   las cumpetenzas en situaziuns spezialas las suandantas incumbensas e cumpetenzas:

a)

garantir las colliaziuns da communicaziun cun auters chantuns e cun ils posts federals cumpetents;

organisar il provediment dals secturs ch'èn impurtants per la populaziun sco l'alimentaziun   da   basa,   l'aua,   l'energia,   ils   daners,   il   traffic   public   e   la telematica;

b)

7

630.000

c)

d)

e)

decider davart l'attribuziun da resursas stgarsas e da rauba stgarsa tenor la litera b;

obligar ils ospitals da metter en funcziun lur ospitals protegids;

relaschar dretg d'urgenza per in temp limità, sche grevs disturbis da l'urden public u da la segirezza interna smanatschan directamain u èn capitads.

2 La regenza è cumpetenta da designar ina situaziun sco extraordinaria e da declerar la situaziun extraordinaria sco terminada.

3. polizia

Art.  17 1 La polizia chantunala prenda u promova mesiras da protecziun e da salvament immediatas e dirigia il stab directiv chantunal.

4. ospitals, clinicas e professiuns da sanadad

Art.  18 1 Ils ospitals e las clinicas èn obligads da recepir, da tractar e da tgirar las pazientas ed ils pazients che als vegnan attribuids dal chantun en il rom da las capacitads ch'èn avant maun.

2 Il  chantun  po  obligar  persunas  cun  professiuns  da  sanadad  da  far  servetsch  en ospitals u tar il servetsch da salvament ubain da far auters servetschs da tgira e d'assistenza.

3 Las   persunas   cun   professiuns   dal   servetsch   veterinar   pon   vegnir   obligadas   dal chantun da s'engaschar per cumbatter cunter epidemias d'animals u da far auters servetschs veterinars.

5. manaschis tecnics

Art.  19 1 La regenza po obligar ils gestiunaris d'implants per il provediment cun energia e cun aua, da sereneras e da stabiliments per la dismessa da ruments sco er d'indrizs dal traffic e d'implants da telematica d'ademplir las prestaziuns che figureschan en l'artitgel 14 alineas 1   fin   4.   Las   premissas   per   l'obligaziun   sa   drizzan   tenor l'artitgel 14 alinea 5.

6. spezialistas e spezialists

Art.  20 1 Persunas che pon gidar cun lur abilitads spezialisadas a dumagnar ina situaziun extraordinaria,   pon   vegnir   obligadas   dal   chantun   da   s'engaschar   en   la   situaziun extraordinaria.

2 En situaziuns extraordinarias pon interpresas ed organisaziuns vegnir obligadas da metter   a   disposiziun   al   chantun   collavuraturas   e   collavuraturs   cun enconuschientschas tenor l'alinea 1.

8

630.000

Requisiziun

Art.  21 1 Sch'ils   meds   materials   publics   na   bastan   betg   pli   e   sch'i   na   pon   betg   vegnir acquistads meds materials privats en enclegientscha e per cundiziuns acceptablas, pon las vischnancas ed il chantun acquistar tras requisiziun tar persunas natiralas e giuridicas dal dretg privat sco er tar corporaziuns ed instituts da dretg public tut ils meds materials ch'èn necessaris per dumagnar la situaziun extraordinaria.

Persunas en tschertga da refugi

Art.  22 1 Persunas   en   tschertga   da   refugi   ston   vegnir   collocadas   ed   assistidas   da   la vischnanca, nua ch'ellas sa trategnan.

2 Sche   las   plazzas   d'ina   vischnanca   na   bastan   betg,   attribuescha   il   chantun   las persunas   en   tschertga   da   refugi   ad   autras   vischnancas   per   la   collocaziun   e   per l'assistenza, resguardond las pussaivladads geograficas.

Obligaziun da prestar agid

Art.  23 1 En situaziuns extraordinarias po il chantun obligar la populaziun da prestar agid a favur da las autoritads e da las persunas privatas pertutgadas, nun che l'obligaziun da far servetsch militar u servetsch da protecziun civila ubain auters servetschs a favur da la generalitad impedeschia quai.

2 Il   chantun   fa   subsidiarmain   in'assicuranza   da   responsabladad   ed   in'assicuranza cunter accidents per persunas che vegnan obligadas da prestar agid.

6. Finanziaziun

Art.  24

Custs dal maun public 1. vischnancas

1 Las vischnancas surpiglian ils custs:

a)

che resultan per ellas en connex cun la prevenziun ed il dumogn da situaziuns spezialas u extraordinarias, sche quests custs na pon betg vegnir adossads a las chaschunadras ed als chaschunaders;

per il funcziunament ed il mantegniment dals apparats che vegnan duvrads per communitgar cun il chantun e cun ils auters partenaris da la protecziun da la populaziun;

da l'agid ch'ellas han dumandà da vischnancas vischinas, dal chantun u da terzas persunas;

che resultan per ellas sin fundament d'ordinaziuns da la confederaziun.

b)

c)

d)

2. chantun

Art.  25 1 Il chantun surpiglia ils custs:

a)

che resultan per el, ademplind sias incumbensas en connex cun la prevenziun ed il dumogn da situaziuns spezialas u extraordinarias;

9

630.000

b)

c)

d)

e)

f)

per construir, per manar e per mantegnair ils indrizs per ils organs directivs chantunals;

per   ordinaziuns   u   incaricas   ch'el   dat   a   terzas   persunas   en   il   rom   da   la prevenziun e dal dumogn da situaziuns spezialas u extraordinarias;

da   scolaziuns   ch'el   porscha   per   commembras   e   commembers   dals   stabs directivs communals e chantunals;

per assicurar subsidiarmain forzas auxiliaras cunter consequenzas finanzialas d'accidents   en   connex   cun   prestar   agid   en   situaziuns   spezialas   ed extraordinarias tenor l'artitgel 12 alinea 2 respectivamain l'artitgel 16 alinea 2;

che   resultan   tras   sias   ordinaziuns   per   la   prevenziun   e   per   il   dumogn   da situaziuns   spezialas   ed   extraordinarias   en   ils   ospitals,   en   las   clinicas   u   tar persunas che lavuran en il sectur da sanadad;

che resultan per el sin fundament d'ordinaziuns da la confederaziun.

g)

2 El po adossar ils custs da las ordinaziuns e da las incaricas dadas tenor l'alinea 1 literas c ed f a las vischnancas confurm al niz che resulta per ellas.

3. requisiziun

Art.  26 1 Sche las vischnancas ed il chantun han fatg diever da prestaziuns, da proprietad u d'auters dretgs da persunas natiralas e giuridicas dal dretg privat per dumagnar ina situaziun   speziala   u   extraordinaria,   paja   l'instanza,   che   ha   fatg   diever   dal   dretg, enavos ils custs ch'èn resultads.

2 Las proprietarias ed ils proprietaris ston vegnir indemnisads per il diever, per la reducziun da la valur u per la perdita da meds requirids.

7. Giurisdicziun

Disposiziuns penalas

Art.  27 1 Cun ina multa da fin a 50 000 francs vegnan chastiads:

a)

ils partenaris da la protecziun da la populaziun che n'adempleschan betg las incumbensas ch'els han survegnì dal chantun sin basa dals artitgels 9, 10, 14, 18 e 19;

las persunas che na suondan betg la clamada dal chantun per sustegnair las autoritads e las persunas privatas pertutgadas tenor l'artitgel 23 alinea 1;

las persunas che na mettan betg a disposiziun lur abilitads spezialisadas per dumagnar situaziuns extraordinarias malgrà l'ordinaziun correspundenta dal post cumpetent tenor l'artitgel 20 alinea 1;

ils manaschis e las organisaziuns che na mettan betg a disposiziun persunas emploiadas   cun   lur   abilitads   spezialisadas   per   dumagnar   situaziuns extraordinarias malgrà l'ordinaziun correspundenta dal post cumpetent tenor l'artitgel 20 alinea 2;

b)

c)

d)

10

630.000

e)

f)

persunas natiralas e giuridicas che refusan la requisiziun da lur meds materials per dumagnar situaziuns extraordinarias malgrà l'ordinaziun correspundenta dal post cumpetent tenor l'artitgel 21;

ils partenaris da la protecziun da la populaziun sco er persunas natiralas e giuridicas che cuntrafan a las ordinaziuns ed als relaschs dal chantun tenor l'artitgel 16 literas d fin g.

2 Tgi che commetta il malfatg per negligientscha, vegn chastià cun ina multa fin a 20 000 francs.

3 En cas levs poi vegnir pronunzià in avertiment.

Ordinaziuns, executabilitad ed effect suspensiv

Art.  28 1 Las ordinaziuns da las autoritads chantunalas e communalas ch'èn cumpetentas en situaziuns spezialas ed extraordinarias pon vegnir exequidas immediatamain.

2 Ils recurs cunter ordinaziuns da las autoritads chantunalas ch'èn cumpetentas en situaziuns spezialas ed extraordinarias n'han nagin effect suspensiv. Quel na po er betg vegnir concedì.

11

630.000

Tabella da las modificaziuns - tenor conclus

Conclus 17-06-2015

Entrada en vigur 01-01-2016

Element relasch

Modificaziun emprima versiun

Publicaziun en la CUL 2015-036

12

630.000

Tabella da las modificaziuns - tenor element

Element relasch

Conclus 17-06-2015

Entrada en vigur 01-01-2016

Modificaziun emprima versiun

Publicaziun en la CUL 2015-036

13